Държавен вестник, бр. 18, 2012 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  18
3.2. Цели на обучението по отрасловата задъл­
жителна професионална подготовка – единна за 
всички професии от професионално направление 
„Пътувания, туризъм и свободно време“
След завършване на обучението по професията 
обучаваният трябва да:
· осигурява безопасността и сигурността на 
туристите;
· прилага принципите, правилата и изисква­
нията на професионалната етика, международ­
ните и европейските стандарти за обслужване 
в туризма;
· познава спецификата на хотелската, туропе­
раторската дейност и на анимацията в туризма;
· владее, използва и прилага понятийния 
апарат и нормативната уредба в областта на 
туризма;
· интерпретира и прилага различните форми 
на специализирани видове туризъм;
· осъществява ефективна комуникация с ту­
ристите и с колегите от туристическата фирма 
(хотел, туроператор, туристическа агенция, ор­
ганизатор на делови и конгресни събития и др.);
· използва и прилага информационните и 
комуникационните технологии в туризма;
· познава особеностите на туристическия 
пазар, използва маркетинговия комуникацио­
нен процес, методите и техниките на реклама, 
промоция и връзки с обществеността; 
· познава и използва основните принципи на 
управление на туристическото предприятие – хо­
телиерство, ресторантьорство и посредническа 
дейност в туризма;
· оценява качеството на извършената работа 
съгласно регламентираните изисквания и при­
добитата професионална квалификация;
· зачита религиозните и културните осо­
бености на туристите, не допуска проява на 
дискриминация по пол, религия, раса или ве­
роизповедание.
3.3. Цели на обучението по специфичната 
за професията „Организатор на туристическа 
агентска дейност“ задължителна професионална 
подготовка 
След завършване на обучението по професията 
обучаваният трябва да:
· извършва в технологична последовател­
ност специфичните дейности по организация 
на туристическото обслужване и продажба на 
туристически продукти и/или услуги; 
· познава технологията за обслужване на 
индивидуални и групови пътувания – резерва­
ция, потвърждение (анулирания, неустойки) и 
продажба на различни видове туристически 
продукти и/или услуги; подготвя и продава 
правилно оформени билети и друга пътническа 
документация на клиентите;
· предлага, информира, консултира и продава 
както пакетни туристически продукти от името 
и за сметка на туроператорa, така и различни 
видове туристически услуги (настаняване, из­
хранване, транспорт, екскурзоводско обслужване, 
посещения на атракции и забележителности и 
др.) както на български, така и на чужд език;
· владее професионалната терминология и 
стандартите за туристическото обслужване;
· притежава комуникационни, езикови и 
търговски умения за предлагане и продажба на 
туристически продукти и/или услуги; 
· познава ролята и функциите на туристическа­
та агентска дейност като част от туристическото 
обслужване, същността на туристическия про­
дукт и/или услуги и професионалния профил на 
организатора на туристическа агентска дейност; 
· организира, консултира и продава турис­
тически продукти и/или услуги в съответствие 
със съвременните изисквания за туристическо 
обслужване;
· познава и предлага различни видове туристи­
чески продукти, консултира, насочва, мотивира, 
организира, преразпределя задачи, координира и 
подпомага дейността на екипа при обслужване 
на туристите; 
· предлага адекватни туристически продукти 
и услуги, съобразени с туристическото търсене 
(националност, възраст и интереси на туристите);
· интерпретира резултатите от маркетингови 
проучвания относно целевата група потребители 
и техните предпочитания за туристически про­
дукти и услуги;
· прави реклама и презентира предлаганите 
туристически продукти и/или услуги, дестинации, 
атракции, забележителности и др.;
· приема рекламации и предприема необхо­
димите мерки за удовлетворяване изискванията 
на потребителя;
· познава социално-психологическите особе­
ности на обслужването на туристите;
· оформя, попълва и издава туристически 
ваучери съгласно изискванията в Закона за 
туризма от името и за сметка на регистриран 
туроператор, когото туристическият агент пред­
ставлява пред клиента;
· планира, специфицира, заявява и оперира с 
технически средства, офис инвентар и комуника­
ционни средства според изявените изисквания, 
предпочитания и желания на туристите; 
· води първична счетоводна отчетност, из­
вършва плащания, води сметки, изготвя счето­
водни документи и финансови отчети, изготвя 
заключителен доклад за реализираните продажби; 
· осъществява мониторинг върху качеството на 
туристическото обслужване и удовлетвореността 
на потребителите на туристически продукти и 
услуги;
· популяризира селскостопанските дейности 
с туристическа цел и интегрира туристическите 
продукти в селска среда;
· предлага специализирани туристически 
продукти за селски туризъм на базата на до­
говорни отношения с ферми, селскостопански 
производители, изби, семейни къщи и хотели;
· познава спецификата на селския тури­
зъм – обичаите и празниците на региона, мест­
ните занаяти, фолклорните и местните традиции, 
фестивали и др.;
· информира туристите относно спецификата 
на средата и предлагания продукт (село, селска 
къща, селскостопански дейности и др.);
· познава и прилага изискванията на НАССР 
системата за продажбата на туристически продукт 
за селски туризъм – при дегустации и предлагане 
на храни и напитки, собствено производство.